Stranger Things

Stranger Things je americký sci-fi seriál na Netflixe. Prvá séria bola vydaná 15. júla 2016, druhá séria 27. októbra 2017, tretia 4. júla 2019 a štvrtá séria 27. mája 2022. Posledná piatá séria bola vydaná na trikrát: prvé štyri epizódy boli vydané 27. novembra 2025, ďalšie tri boli vydané 26. decembra 2025 a posledná bola vydaná 1. januára 2026. Stranger Things obsahuje veľa odkazov na populárnu kultúru 80. rokov 20. storočia, ako aj na filmy Stevena Spielberga, Johna Carpentera, Stephena Kinga, Georga Lucasa, ktorými je seriál inšpirovaný. Má rating TV-14, čo znamená, že seriál je prístupný pre deti od 12 rokov.

 Dej 
Seriál sa odohráva vo fiktívnom vidieckom meste Hawkins v Indiane začiatkom 80. rokov 20. storočia. V neďalekej inštitúcii Hawkins National Laboratory sa zaoberajú tajnými paranormálnymi až nadprirodzenými experimentmi na ľuďoch. Z nedbalosti sa im podarilo vytvoriť portál do alternatívnej dimenzie zvanej „Upside Down“ (Obrátený svet). Táto dimenzia však začne vplývať na nič netušiacich obyvateľov Hawkinsu katastrofálnym spôsobom.

 1. séria 
Prvá séria začína v novembri 1983 a predstaví sa v nej štvorica 11-12-ročných kamarátov: Mike, Dustin, Will a Lucas. Willa Byersa vracajúceho sa zo spoločného herného večera unesie tvor z Upside Down. Jeho matka Joyce, spolu s policajným náčelníkom Jimmom Hopperom, po ňom začnú pátrať. Neskôr zmizne aj Barbara, kamarátka Mikovej staršej sestry Nancy. Zdá sa, je Joyce zo straty syna šalie a tvrdí, že s ním z iného sveta komunikuje. Jej starší syn Jonathan jej najprv neverí, ale pod ťarchou pribúdajúcich dôkazoch začne aj on spolu s Nancy po Willovi a Barbare pátrať a pripravovať sa na boj s nebezpečným tvorom z Upside Down prezývaným Demogorgon.

Medzitým z laboratória Hawkins National Laboratory utečie malé zvláštne dievča zvané Jedenástka s parapsychologickými schopnosťami. Mike ukrýva Jedenástku u seba v pivnici a ona pomáha Mikovi, Dustinovi a Lucasovi nájsť ich strateného priateľa. Na konci sa Will vráti, ale Jedenástka záhadne zmizne do sveta Upside Down.

 2. séria 
Druhá séria sa odohráva o rok neskôr a začína v októbri 1984. Willa zachránili, no málo ľudí vie, čo sa v skutočnosti stalo. Pracovníci Hawkins National Laboratory im o tom prikázali mlčať. Potom, čo zistia, že Will je stále pod vplyvom bytostí z Upside Down, sa jeho priatelia a rodina dozvedia o väčšej hrozbe ich sveta, než je Upside Down. Mike sa trápi nad stratou Jedenástky a Nancy zase nad tým, že Barbara vo svete Upside Down zahynula. Chlapci sa zoznámia s dievčaťom zvaným Max, ktorému neskôr Lucas vyzradí všetko, čo skutočne stalo pred rokom v súvislosti s Willovým zmiznutím. Max sa stane členkou partie a pomáha im v záverečnom boji. Z retrospektívy sa dozvedáme, že Jedenástke sa podarilo vrátiť do nášho sveta a ukrývala sa v lese. Hopper ju tam našiel a zobral ju do chaty v lese, kde ju ukrýval a staral sa o ňu. Po ich hádke Jedenástka utečie hľadať svoju matku a neskôr aj ďalšie dievča, ktoré má nadprirodzené schopnosti a ušlo z Hawkins National Laboratory. Na konci série sa Jedenástka vráti domov ku kamarátom a spoločne s Jimmom Hopperom zavrie bránu do Upside Down. Hopper dostane papiere, podľa ktorých sa Jedenástka stáva jeho adoptívnou dcérou pod menom Jane Hopperová.

 3. séria 
Tretia séria sa odohráva v lete roku 1985. Kým si dva páriky (Jedenástka & Mike a Max & Lucas) užívajú romantické vzťahy, Dustin zachytí tajné ruské vysielanie. Spolu so Stevom a jeho kolegyňou Robin sa mu podarí ruskú šifru rozlúštiť. Jonathan a Nancy sa zase zaoberajú záhadou zvláštneho správania hlodavcov, ktoré konzumujú toxické chemikálie, a neskôr aj ľudí. Neskôr začne Will cítiť príšeru Mind Flayer z Upside Down. Mike, Jedenástka, Max, Lucas a Will začnú pátrať po tejto príšere, zatiaľ čo Dustin so Stevom, Robin a Lucasovou malou sestrou Ericou pátrajú po Rusoch. Po čase Jedenástka zistí, že Mind Flayer má nového hostiteľa a to Maxinho nevlastného brata Billyho. Joyce a Hopper za pomoci tlmočníka Murraya vypočúvajú zatknutého Rusa, ktorý im prezradí, že Rusi otvorili bránu do Upside Down, aj spôsob, akým ju zavrieť. Na konci tejto série partia teenagerov bojuje proti Billymu a neskôr proti samotnej príšere. Hopper, Joyce a Murray sa rozhodnú zavrieť bránu do Upside Down, čím zabijú príšeru Mind Flayer. Jedenástka však prišla o svoje schopnosti a Hopper s Billym zahynuli.

 4. séria 
Joyce, Jonathan, Will a Jedenástka žijú v inom meste, aby Joyce unikla spomienkam na tragédie v Hawkinse. Jedenástka je v škole šikanovaná a chýbajú jej schopnosti ako aj Hopper. Joyce však dostane šifrovanú správu, že Hopper je nažive. Spolu s Murrayom letia do Ruska ho zachrániť. Hoppera držia v gulagu, z ktorého sa neúspešne pokúsi utiecť a spolu s jeho ruským spojencom ho chcú podhodiť Demogorgonom, ktorých získali pri otvorení brány.

V Hawkinse začnú záhadné brutálne úmrtia stredoškolákov. Predchádzajú im výčitky svedomia, halucinácie, vízia tikajúcich hodín a neskôr upadnú do tranzu, v ktorom im neznáma sila poláme všetky kosti v tele a vypichne oči. Z vrážd je neprávom obvinený drogový díler a šéf miestneho herného klubu Eddie, ktorý sa skrýva. Nancy, Robin, Steve a Dustin zistia, že za ne nemôže Eddie, ale netvor zvaný Vecna. Jeho ďalšou plánovanou obeťou je Max, na ktorú Vecna zaútočí cez jej výčitky zo smrti nevlastného brata. Neskôr sa k nim pridá Lucas, ktorý sa kamarátom dočasne odcudzil, a jeho sestra Erica. Max sa dobrovoľne ponúkne ako návnada, vďaka ktorej sa pokúsia Vecnu zabiť.

Brenner, bývalý riaditeľ Hawkins National Laboratory, ponúkne Jedenástke spôsob, ako jej vrátiť schopnosti. Jedenástka má na neho zlé spomienky a spočiatku s ním nechce spolupracovať, no v mene záchrany Hawkinsu a svojich priateľov sa podvolí. Postupne si spomína na traumou vymazané udalosti z ústavu a na to, ako došlo k otvoreniu prvej brány do Upside Down. Zistí, že Vecna je bývalý zajatec ústavu označovaný ako Jednotka disponujúci rovnakou silou ako Jedenástka. Jedenástka získa svoje schopnosti späť a snaží sa mentálne brániť Max, keď si po ňu ako návnadu prichádza Vecna. Vecna však docieli aspoň dočasnú zástavu srdca Max, čím je naplnená myšlienka štyroch úmrtí, ktoré značia začiatok konca Hawkinsu. Mesto postihne silnú zemetrasenie, ktoré roztrhá zem a začne do neho prenikať svet Upside Dawn. Na konci sa všetci hrdinovia radostne zvítajú v Hawkinse, ale Will cíti, že Vecna nie je mŕtvy a všetci zdesene pozerajú na ním zničenú krajinu.

Obsadenie
 Postava Herec Séria1234 Joyce Byersová Winona Ryder Hlavná Jim Hopper David Harbour Hlavná Mike Wheeler Finn Wolfhard Hlavná Jedenástka / Jane Hopperová Millie Bobby Brownová Hlavná Dustin Henderson Gaten Matarazzo Hlavná Lucas Sinclair Caleb McLaughlin Hlavná Nancy Wheelerová Natalia Dyerová Hlavná Jonathan Byers Charlie Heaton Hlavná Karen Wheelerová Cara Buonová Hlavná Martin Brenner Matthew Modine Hlavná Vedľajšia  Hlavná Will Byers Noah Schnapp Vedľajšia Hlavná Max Mayfieldová Sadie Sinková  Hlavná Steve Harrington Joe Keery Vedľajšia Hlavná Billy Hargrove Dacre Montgomery  Hlavná Hosť Bob Newby Sean Astin  Hlavná Hosť  Sam Owens Paul Reiser  Hlavná Vedľajšia Hlavná Robin Buckleyová Maya Hawkeová  Hlavná Erica Sinclairová Priah Fergusonová  Vedľajšia Hlavná Murray Bauman Brett Gelman  Vedľajšia Hlavná Vecna / One / Henry Creel Jamie Campbell Bower  Hlavná Argyle Eduardo Franco  Hlavná Eddie Munson Joseph Quinn  Hlavná

Hlavné postavy
 Winona Ryder ako Joyce Byersová, rozvedená matka 12-ročného Willa a tínedžera Jonathana
 David Harbour ako Jim Hopper, policajný náčelník Hawkinsu, ktorý sa rozviedol potom, čo mu zomrela dcéra na rakovinu. Neskôr adoptívny otec Jedenástky (Jane)
 Finn Wolfhard ako Mike Wheeler, syn Karen, mladší brat Nancy a jeden z troch priateľov Willa
 Millie Bobby Brownová ako Jedenástka / Jane Hopperová ("El"), mladé dievča s psychokinetickými schopnosťami, ktorá sa spriatelí s Lucasom, Mikom a Dustinom. Neskôr sa zoznámi s Max a Willom. V 2. sérii býva u svojho adoptívneho otca Jima Hoppera.
 Gaten Matarazzo ako Dustin Henderson, jeden z Willových priateľov
 Caleb McLaughlin ako Lucas Sinclair, jeden z Willových priateľov
 Natalia Dyerová ako Nancy Wheelerová, dcéra Karen, Mikova staršia sestra
 Charlie Heaton ako Jonathan Byers, Willov starší brat a Joycin syn, ktorý je v škole outsiderom
 Cara Buonová ako Karen Wheelerová, matka Nancy, Mika a Holly
 Matthew Modine ako Martin Brenner, vedec, ktorý riadi experimenty v Hawkins Laboratory
 Noah Schnapp ako Will Byers, mladší brat Jonathana a syn Joyce, ktorý záhadne zmizne
 Sadie Sinková ako Maxine "Max" Mayfieldová, mladé dievča, ktoré padne do oka Lucasovi a Dustinovi
 Joe Keery ako Steve Harrington, priateľ Nancy
 Dacre Montgomery ako Billy Hargrove, Maxin nevlastný brat
 Sean Astin ako Bob Newby, nový priateľ Joyce
 Paul Reiser ako Sam Owens, nahradil Brennera ako vedúci Hawkins Laboratory
 Maya Hawkeová ako Robin Buckleyová, dievča, ktoré pracuje so Stevom v zmrzlinárni
 Priah Ferguson ako Erica Sinclairová, Lucasova mladšia sestra

Vedľajšie postavy
 Shannon Purserová ako Barbara "Barb" Hollandová, najlepšia priateľka Nancy Wheelerovej
 Ross Partridge ako Lonnie, Joycin exmanžel, otec Jonathana a Willa
 Rob Morgan ako strážnik Powell, policajt v Hawkins
 John Paul Reynolds ako strážnik Callahan, policajt v Hawkins
 Randall P. Havens ako Scott Clark, učiteľ Willa, Mika, Dustina a Lucasa
 Aimee Mullinsová ako Terry Ivesová, mysteriózna žena, ktorá tvrdí, že jej v minulosti uniesli dcéru
 Gabriella Pizzolová ako Suzie, Dustinova priateľka v 3. sérii

Série a časti
 Séria Časti Dátum vydania 1 8 15. júl 2016 2 9 27. október 2017 3 8 4. júl 2019 4 9 7 27. máj 2022 2 1. júl 2022

1. séria (2016)
№#NázovRéžiaScenárDátum vydania

 2. séria (2017) 
№#NázovRéžiaScenárDátum vydania

 3. séria (2019) 
№#NázovRéžiaScenárDátum vydania

4. séria (2022)
№#NázovRéžiaScenárDátum vydaniaVolume 1Volume 2

 Referencie 

 Iné projekty 

 Externé odkazy 




Kategória:Televízne seriály USA
Kategória:Televízne seriály z roku 2016
Kategória:Televízne seriály Netflix
Kategória:Hororové televízne seriály